पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना के मरीजों का आंकड़ा तेजी से बढ़ रहा है। जिन मरीजों की ऑक्सीजन सेचुरेशन 95 से अधिक हैं और सांस लेने में दिक्कत नहीं है। ऐसे मरीजों को होम आइसोलेशन किया जा रहा है। नई गाइडलाइन में होम आइसोलेशन का समय 17 दिन से घटाकर 10 दिन कर दिया है। यदि किसी व्यक्ति को अंतिम तीन दिनों में बुखार नहीं होता है तो उसे डॉक्टर से जांच कराकर फिटनेस सर्टिफिकेट लेना होगा। इसके बाद ही वह ड्यूटी जॉइन कर सकेगा।
नियमानुसार मरीज को 17 दिन तक होम आइसोलेट किया जाता था। इस अवधि के दौरान मरीज हेल्थ वर्कर के संपर्क में रहता है। मरीज को कोई भी दिक्कत होने पर हेल्थ वर्कर को बताना होता है। ताकि तबीयत बिगड़ने पर उसको अस्पताल में भर्ती कराया जा सके। अप्रैल माह के दौरान कोरोना संक्रमण तेजी से फैला हैं।
स्वास्थ्य विभाग के अलावा अन्य विभागों के कर्मचारी भी कोरोना संक्रमित हुए हैं। कुछ कर्मचारियों को होम आइसोलेट किया हुआ हैं। होम आइसोलेट का समय कम होने से कर्मचारी ठीक होकर दोबारा से ड्यूटी पर लौटेंगे। इससे व्यवस्था पहले की भांति ही बनी रहेगी।
स्टॉफ की कमी से सेवाएं बाधित नहीं हो, नर्सों को लगा बनाई व्यवस्था
स्वास्थ्य विभाग के हेल्थ वर्करों को फ्रंट लाइन में आकर कार्य करना पड़ रहा है। इसलिए दूसरे चरण में हेल्थ वर्कर भी अधिक संख्या में कोरोना संक्रमित हो रहे हैं। मेडिकल कॉलेज और सिविल अस्पताल में कर्मचारी कोरोना संक्रमित हो चुके हैं। कोरोना संक्रमित महिला फार्मासिस्ट की मौत हो चुकी हैं।
अधिकारियों ने कार्य चलाने के लिए दूसरे ब्रांचों के कर्मचारियों को लगाया हुआ है। आयुष विभाग के कई डॉक्टर कोरोना संक्रमित हो चुके हैं। कुछ की ड्यूटी होम आइसोलेशन किए मरीजों की रिपोर्ट तैयार करने में लगाई गई हैं। इसी तरह से नर्सों की ड्यूटी दूसरे विभागों में लगाई हुई हैं। जिससे कोरोना महामारी के दौरान सभी सेवाएं सुचारू रूप से चलती रहें।
होम आइसोलेट का समय 10 दिन का किया है
होम आइसोलेट को लेकर नई गाइडलाइन जारी की गई हैं, जिसके अनुसार होम आइसोलेट का समय 10 दिन कर दिया गया है। यदि मरीज को अंतिम तीन दिन बुखार नहीं होता है तो वह डॉक्टर से जांच कराकर फिटनेस सर्टिफिकेट प्राप्त कर सकता है। सर्टिफिकेट के आधार पर कर्मचारी फिर से विभाग या संस्थान में ड्यूटी जॉइन कर सकता है। -डॉ. कर्मवीर, एसएमओ, गोहाना।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn